《次韵杜安行嘉陵春日书事十首》
宋代·郭印

圆吭高低唱，奇葩赤白章。
每嗟官束缚，肯放酒颠狂。
幕燕终难稳，池鱼欲自藏。
宦游何处好，山北是吾乡。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。